Tegnologie adviseur van Microsoft
Mede-voorsitter van die Bill & Melinda Gates Foundation
Uitvoerende hoof van Cascade Investment
Voorsitter van Corbis
Melinda Gates (1994–hede)
Jennifer, Rory en Phoebe
William Henry "Bill" Gates III (gebore 28 Oktober 1955 in Seattle, Washington) is 'n sakebestuurder en argitek vir rekenaarsagteware.
Bill Gates, Amerikaanse rekenaargenie en een van die eeu se mees suksesvolle sieners, het dit gewaag om Harvard op 19 te verlaat en Microsoft maatskappy te stig met 'n visioen van wat van 'n mikroverwerkervlokkie kan word. Vandag is hy die voorsitter en hoofsagteware-argitek van Microsoft Corporation, die wêreld se grootste sagtewaremaatskappy vir persoonlike rekenaars met 'n inkomste van $19,75 miljard vir die fiskale jaar geëindig Junie 1999 en meer as 32 000 mense in sy diens in 60 lande.
Sedert die middelsewentigerjare het niemand 'n duideliker beeld gehad van hoe rekenaars sou ontwikkel nie. Gates se entoesiasme vir tegnologie het bekostigbare, kragtige rekenaars in die kantoor en huis gevestig en die boustene gelê vir 'n kommunikasiesnelweg. Die maatskappy se sukses het Gates een van die twintigste eeu se invloedrykste figure en die rykste man in die wêreld gemaak. In 1992 het Gates die Nasionale Medalje vir Tegnologie van President George Bush ontvang.
William Henry Gates III is op 28 Oktober 1955 in Seattle (Washington) gebore as die seun van 'n prokureur en voormalige onderwyseres. Hy het onderrig ontvang by die Lakeside Hoërskool, 'n eksklusiewe privaatskool vir leerlinge met 'n sterk akademiese aanleg. Daar het hy vir Paul Allen ontmoet wat later saam met hom Microsoft sou stig.
In 1967 het Gates totaal verdiep geraak in 'n digitale opleidingsterminaal wat deur die Lakeside Mother Club met die opbrengs van 'n rommelverkoping aangekoop is. Gates en sy vriende was deur hierdie nuwe wêreld van rekenaars geboei en het 'n plaaslike rekenaarmaatskappy oorreed om hulle toegang tot die nuwe PDP-10, 'n nuwe minirekenaar, te gee.
Daar het hulle programmeertale soos BASIC, FORTRAN en LISP aangeleer. Gates, Allen en twee ander vriende het die Lakeside Programmers' Group begin wie se eerste werklike werk die skryf van 'n betaalstaatprogram vir 'n plaaslike besigheid was. In 1972 het Gates en Allen Traf-O-Data gestig, 'n maatskappy wat gerekenariseerde motortelmasjiene aan plaaslike regerings verskaf het. In 1973 het Gates by Harvard University in Cambridge Massachusetts as 'n regstudent begin. Gedurende hierdie tyd is die eerste persoonlike rekenaar, die MITS Altair, bekend gestel en het die behoefte aan 'n gekondenseerde bedryfstelseltaal vir persoonlike rekenaars ontstaan. Gates en Allen het die uitdaging aanvaar en BASIC, 'n gewilde taal wat op groot rekenaars gebruik word, aangepas om die eerste sagteware vir persoonlike rekenaars te skep. In 1975 het Gates Harvard verlaat om Microsoft Corporation saam met Allen te stig.
In 1977 het Tandy Corporation vir Microsoft gehuur om sagteware vir sy Radio Shack rekenaars te ontwikkel en drie jaar later het International Business Machines Corporation (IBM) Microsoft gevra om 'n bedryfstelsel vir sy nuwe persoonlike rekenaars te verskaf. Microsoft het ook die hoofverskaffer van sagteware aan Apple Macintosh geword met die bekendstelling van die woordverwerkingsprogram Microsoft Word. Gates se droom "om 'n rekenaar op elke lessenaar en in elke huis te hê wat almal Microsoft sagteware gebruik," was besig om waar te word. Op 13 Maart 1986 het Microsoft Corporation op die aandelebeurs genoteer en binne 'n jaar het Microsoft aandele tot $90 elk toegeneem. Op die ouderdom van 31 het Gates, wat 45 persent van die Microsoft aandele besit, die jongste miljardêr ooit geword.
Op Nuwejaarsdag 1994, op die ouderdom van 38, is Gates in Hawaii getroud met een van Microsoft se bemarkingsbestuurders, Melinda French. Hulle het twee kinders, Jennifer Katharine, gebore in 1996, en Rory John, gebore in 1999.
Bill en Melinda het 'n stigting geskep vir die ondersteuning van filantropiese inisiatiewe in die veld van gesondheid en onderrig. 'n Nuwe $5 miljard-skenking in Januarie 2000 het dit die rykste stigting ter wêreld gemaak. Gates het ook persoonlike beleggings in ander hoëtegnologiemaatskappye.
Wikimedia Commons het meer media in die kategorie Bill Gates.
Ontsluit van "https://af.wikipedia.org/w/index.php?title=Bill_Gates&oldid=1473406"	Kategorieë: NPOV verskilleAmerikaanse entrepreneursAmerikaanse rekenaarprogrammeerders	Navigasie-keuseskerm
AlemannischአማርኛÆngliscالعربيةمصرىAsturianuAzərbaycancaBoarischŽemaitėškaБеларускаяБеларуская (тарашкевіца)‎БългарскиBahasa BanjarবাংলাBrezhonegBosanskiCatalàکوردیی ناوەندیČeštinaЧӑвашлаCymraegDanskDeutschΕλληνικάEnglishEsperantoEspañolEestiEuskaraEstremeñuفارسیSuomiVõroFøroysktFrançaisFryskGaeilgeGàidhligGalegoગુજરાતી客家語/Hak-kâ-ngîעבריתहिन्दीHrvatskiMagyarՀայերենInterlinguaBahasa IndonesiaIlokanoIdoÍslenskaItaliano日本語La .lojban.Basa JawaქართულიQaraqalpaqshaTaqbaylitGĩkũyũҚазақшаភាសាខ្មែរಕನ್ನಡ한국어KurdîКыргызчаLatinaLëtzebuergeschLimburgsLigureLietuviųLatviešuमैथिलीBasa BanyumasanMalagasyМакедонскиമലയാളംМонголमराठीBahasa MelayuMaltiMirandésမြန်မာဘာသာمازِرونیNāhuatlPlattdüütschनेपालीनेपाल भाषाNederlandsNorsk nynorskNorsk bokmålOccitanଓଡ଼ିଆИронਪੰਜਾਬੀKapampanganPolskiپنجابیPortuguêsRuna SimiRomânăРусскийसंस्कृतम्SarduSicilianuScotsSrpskohrvatski / српскохрватскиසිංහලSimple EnglishSlovenčinaSlovenščinaSoomaaligaShqipСрпски / srpskiSvenskaKiswahiliŚlůnskiதமிழ்తెలుగుТоҷикӣไทยTürkmençeTagalogTürkçeТатарча/tatarçaУкраїнськаاردوOʻzbekcha/ўзбекчаVènetoTiếng ViệtWinarayმარგალურიייִדישYorùbá中文Bân-lâm-gú粵語	Wysig skakels	Die bladsy is laas op 27 Julie 2016 om 10:47 bygewerk.